La pandèmia fa reduir el darrer any un 14% els abandonaments d'animals domèstics al Penedès i el Garraf\nEn tot l'any passat van entrar al CAAD fins a 1.412 animals de companyia dels quals 672 eren gossos i 740 gats\nLa pandèmia fa reduir el darrer any un 14% els abandonaments d'animals domèstics al Penedès i el Garraf. Ramon Filella\nUna de les poques coses positives que ha portat la pandèmia de la Covid-19 ha estat el descens del número d'abandonaments de gossos i gats des de que va començar el confinament. El Centre d'Acollida d'Animals Domèstics (CAAD) del Penedès i Garraf va registrar durant el 2020 una baixada del 14 per cent d'entrades de gossos i gats abandonats. En concret, en tot l'any passat van entrar al recite fins a 1.412 animals de companyia dels quals 672 eren gossos i 740 gats. Destaca, sobretot, una baixada de fins el 25 per cent de gossos recollits.\nEl president de la Mancomunitat del Penedès-Garraf, entitat que gestiona el CAAD, Sergi Vallès, s'ha mostrat molt satisfet pels bons resultats registrats durant el 2020. Vallès ha explicat que “el fet que la gent s'hagi quedat a casa al llarg d'aquest darrer any ha contribuit de manera decisiva a que no hi hagi tants abandonaments d'animals”. Vallès també ha assenyalat que el bon funcionament del CAAD està provocant que nous ajuntaments del Baix Penedès hagin mostrat el seu interès en entrar a formar part de l'entitat.\nCom a contrapartida, el número d'adopcions el 2020, en especial de gossos, va baixar pel fet del confinament estricte de març a maig. En tot l'any es van adoptar 372 gossos, un 21 per cent menys que el 2019, mentres que a nivell de gats les xifres es van mantenir en relació al 2019 (es van adoptar 509 animals).\nLa vicepresidenta de l'àrea del CAAD de la Mancomunitat, Abigail Garrido, ha indicat que en les properes setmanes es posarà en marxa una nova campanya de sensibilització per fomentar, de nou, l'adopció de gossos i gats del centre. La campanya incidirà en l'adopció de gossos de races potencialment perilloses que, tal i com ha assenyalat la mateixa Garrido, “es tracta de gossos molt carinyosos si es tenen de manera responsable”.\nA dia d'avui, en el centre hi viuen acollits fins a 136 gossos i 22 gats. Una part important dels gossos (fins el 80 per cent) són d'aquestes races potencialment perilloses (GPP) que són els que més han entrat al recinte al llarg dels últims mesos. Durant el 2021, el CAAD també durà a terme campanyes per a la cerca de persones que vulguin fer de mainaders o mainaderes de gats lactants.\nPrecisament, Abigail Garrido ha volgut valorar especialment la feina que realitzen els voluntaris i voluntàries que són una part important del funcionament habitual del CAAD. Sobre això, ha explicat que “el treball diari dels voluntaris permet que els animals es mantinguin en forma i estiguin sempre acompanyats per algú. A més, també han contribuit a visibilitzar les adopcions a través de les xarxes socials que s'han convertit en eines fonamentals del funcionament del centre”.


El FC Barcelona i l’Atlètic signen taules al Camp Nou | Esports | EL PAÍS Catalunya\nLLIGA SANTANDER | JORNADA 5\nEl FC Barcelona i l’Atlètic signen taules al Camp Nou\nEl conjunt de Luis Enrique, que ha perdut Messi per una lesió, s'ha avançat al marcador gràcies al gol de Rakitic i Correa ha empatat per a l'equip de Simeone\n22 SET 2016 - 00:04\tCEST\nMessi i Carrasco JOSEP LAGO AFP\nEl FC Barcelona i l'Atlètic de Madrid han signat taules al Camp Nou. Cap dels equips ha pogut aprofitar l'ensopegada del Madrid davant del Vila-real. Els blaugrana s'han avançat al marcador gràcies al gol de Rakitic en el primer temps, però el conjunt de Diego Simeone s'ha alçat en el segon acte i Correa ha segellat l'1-1 definitiu.\nEl partit ha arrencat fidel al guió que marca la història recent entre el Barça i l'Atlètic. La pilota la tenia l'equip de Luis Enrique, mentre que el conjunt blanc-i-vermell s'aplegava a prop de la seva porteria. Tots dos equips estaven còmodes i atenien el seu joc. El FC Barcelona no podia trencar la roca defensiva de l'Atlètic i l'Atlètic no molestava el FC Barcelona a la seva àrea. Però abans que sonés la botzina del primer acte, els nois de l'asturià han fet tastar a l'equip de Madrid la seva pròpia medicina: un gol d'estratègia. Iniesta ha trobat Rakitic i l'1 a 0.\nAmb el marcador en contra, Simeone ha mogut el tauler. El destí ha jugat a favor de l'argentí, en 12 minuts el Barça ha perdut per les lesions de Messi i Busquets. I, quan el Barça encara estava en estat de xoc per l'adéu del 10, ha aparegut Correa per signar l'1-1. Llavors El Cholo, conforme amb el resultat, ha tornat a armar un centre del camp més agressiu. El Barça ha buscat el segon, però el tauler ja estava tancat. Empat al Camp Nou, però el FC Barcelona ha perdut molt més que dos punts: s'ha quedat sense Messi. Caldrà veure per quant temps.\nLes imatges del patit


El Govern recorrerà la sentència del TSJ i no suspendrà l’aplicació del TIL - Noudiari.es\nLa consellera d’Educació Joana Maria Camps durant la sessió parlamentària. Foto: Isaac Buj (ARA Balears)\n@Noudiari – ARA Balears/ El Govern ha anunciat que recorrerà en cassació al Tribunal Suprem les sentències emeses avui pel Tribunal Superior de Justícia (TSJIB) que anul·len el decret que regula el TIL. Per això, segons ha explicat la portaveu Núria Riera, el Govern no anul·la ni suspèn l’aplicació del TIL durant aquest curs. Als passadissos del Parlament, la també consellera d’Administracions Públiques ha volgut llançar un missatge de tranquil·litat als pares assegurant que el TIL s’aplicarà com estava previst aquest curs.\nRiera ha afirmat que el Govern respecta, però no comparteix, la decisió judicial i ha afegit que aquesta no en qüestiona el fons, sinó qüestions procedimentals o de forma. I ha qüestionat un dels motius que ha provocat la sentència en contra, el fet que no s’hagués consultat la UIB, perquè, segons ella, es va consultar el Consell Escolar, del qual forma part la UIB.\nCamps diu que les escoles continuaran aplicant el TIL\nAbans, la consellera d’Educació, Joana Maria Camps, no ha volgut fer cap valoració profunda de les sentències al·legant que no se les havia llegides. Als passadissos del Parlament, sí que ha assegurat que “de moment les escoles de les Illes continuaran aplicant el TIL”. Camps ha apuntat que, pel que li diuen, la sentència no qüestiona el fons de la qüestió, sinó que afecta “qüestions procedimentals”, però no ha volgut aclarir quina serà l’actuació del Govern a partir d’ara, que previsiblement passarà per presentar un recurs davant el Tribunal Suprem. El recurs podria aturar l’aplicació de les sentències sempre que el TSJIB no accepti la petició dels sindicats recurrents perquè s’apliquin de manera immediata.\nRespecte de les peticions de dimissió que li han fet tots els grups de l’oposició, la consellera s’ha limitat a dir que la seva dimissió només la hi demanarà el president, si és el cas, i ha afegit que ella està per complir un projecte en el qual creu. També ha advertit que quan es va tramitar el decret ara anul·lat no era ella la consellera, sinó que encara estava en el càrrec el seu antecessor, Rafel Bosch.\naquell que badalla a sa foto, podria pensar que cobra de tots naltrus i mereixem mes respecte. Si s’avorreix que quedi a ca seua.\nNO ESTÀ BADALLANT, LI ESTAN FENT UN MAGALUF!!!


'Nit de ràdio 2.0' i 'Dotze sense pietat', les grans guanyadores al 38è Concurs de Teatre Premi Vila de Pineda | Ràdio Pineda\n'Nit de ràdio 2.0' i 'Dotze sense pietat', les grans guanyadores al 38è Concurs de Teatre Premi Vila de Pineda\n24 April 2017 - Submitted by J.B.\nEnviat per J.B. el 24 April 2017\n“Impuls Teatre” de Molins de Rei, guanya el 38è Concurs de Teatre Premi Vila de Pineda. L'entrega dels premis es va fer al CCR amb l'actuació dels alumnes del grup d’adults i el de joves de l’Escola de Teatre Artur Iscla, que van ser els encarregats de conduir la gala, presentant i representant un fragment de les 6 obres participants. “Nits de Ràdio 2.0” s'ha endut el primer premi a la millor companyia i direcció, també va rebre sis premis més entre ells, el segon i tercer d’actors de repartiment, i el primer i segon d’actrius principals. Inestable Ceretana de Puigcerdà, amb 'Dotze sense pietat' a més del segon premi a la millor companyia i direcció, van guanyar la votació popular, i el primer i segon premi d’actor principal.\nEl primer premi al millor actor principal, s’anomena 'Premi Josep Piris' i la seva filla Montse va ser l’encarregada de fer entrega dels premis en aquest apartat. Xavier Piguillem, actor i director de l’obra “Dotze sense pietat” de la Inestable Ceretana de Puigcerdà, va tenir l’honor de ser el primer guanyador del Premi Josep Piris Trò al millor actor principal.\nA la Gran Nit del Teatre, a més dels representants dels sis grups participants, hi va assistir l’Alcalde de Pineda, Xavier Amor, el Regidor de cultura, Santi Macip i el President de la Federació de Grups de Teatre Amateur, Josep Rafecas, a més del President del CCR, Quim Estol i altres representants de la Federació.


Ampliem la cura, prevenció i tractament de les patologies de l'aparell locomotor a altres especialitats mèdiques, per tenir una atenció integral del pacient.\nLa Traumatologia es dedica més a les lesions agudes i la Cirurgia Ortopèdica a les patologies cròniques.\nA Àptima Centre Clínic proporcionem als pacients el millor tracte humà, professional i tecnològic.\nVeiem alguns conceptes claus:\nLa patologia i problemes articulars per procesos inflamatoris, degeneratius o post-traumàtics són causa de dolor i limitació de les articulacions afectades, que pateixen tant la gent jove com la gent gran.\nLa cirurgia protèsica té com a finalitat l'alleugeriment del dolor i la regeneració de la funció articular per tal de millorar la qualitat de vida de les persones que pateixen aquests tipus de problemes.\nL'artroscòpia és una tècnica quirúrgica que permet visualitzar a través d'una fibra òpica, una càmara i un monitor de TV l'interior d'una articulació. Aquest concepte inicial que sembla simple ha requerit d'un gran desenvolupament tecnològic i científic per poder arribar al moment actual, on la tècnica artroscòpica no només permet visualitzar l'interior de l'articulació a intervenir, sinó que també permet poder solucionar el problema d'aquesta articulació.\nLes diferents patologies que poden ser tractades utilitzant la tècnica artroscòpica són: genoll, espatlla, turmell, colze, carp i anca\nLa substitució de les superfícies articulars del genoll i maluc lesionades o desgastades per una pròtesi de metall o plàstic, pot calmar el dolor, restaurar la mobilitat i permetre realitzar les activitats quotidianes. Es considera que la cirurgia amb la substitució articular és un dels avenços més importants de la cirurgia ortopèdica.\nA l’actualitat disposem d'un sistema pluridisciplinar amb el que tractem d'aconseguir els millors resultats per al pacient en el menor temps possible. Mitjançant l'aplicació de tècniques quirúrgiques mínimament invasives i fomentant la implicació del pacient perquè iniciï el més aviat possible el tractament de fisioteràpia. Podem reduir a només 2 dies l'hospitalització dels pacients als que s’ha implantat una pròtesi de genoll.\nEl plasma ric en factors de creixement (PRGF), és un nou tractament biomèdic que oferim als nostres pacients. Els factors de creixement són proteïnes solubles que desenvolupen funcions essencials en el processos de reparació i regeneració dels teixits.\nLa cirurgia de la mà és avui en dia una subespecialitat dins de l'especialitat de traumatologia. En l'actualitat és tan ràpida l'evolució de noves tecnologies que els especialistes centren els esforços en àrees de coneixements específiques i es subespecialitzen per tal de poder garantir una assistència mèdica altament qualificada.\nAquesta subespecialitat inclou totes les patologies que afecten l'extremitat superior:\n- lesions traumàtiques de la mà i canell\n- lesions degeneratives primàries articulars (artrosis de dits, polze i/o carp) o secundàries a un procés inflamatori (artritis reumatoide, artritis psoriàsica ..)\n- patologia compressiva de nervis i tendons\nLa columna vertebral té com a funció principal sostenir el cos i protegir les estructures nervioses que envolta. Les patologies més freqüents que tracten els especialistes en columna estan relacionades amb:\n- Dolor cervical. La columna cervical, que aporta mobilitat al pacient, es troba a la part més alta de la columna vertebral. El dolor pot anar en ocasions acompanyat de formigueig en els dits de les mans o de marejos, entre d'altres símptomes.\n- Dolor lumbar, és aquell que es produeix a la zona inferior de l'esquena, i que sovint està identificada com lumbàlgia.\n- Escoliosi. Es produeix quan hi ha una desviació de la columna vertebral.\n- Fractura vertebral (amb o sense compressió). La fractura d'un dels ossos de la columna vertebral pot estar provocada per un traumatisme o accident, tot i que un bon nombre de casos està relacionat amb l'osteoporosi.


«En l'època dels nostres avis no menjaven tant sucre, dos o tres cops a l'any només» - Empordà\n«En l'època dels nostres avis no menjaven tant sucre, dos o tres cops a l'any només»\nEl seu interès per la cuina sana va portar Mariàngels Pairó a aprofundir en el món de l'alimentació\nJORDI CALLOL 03.04.2020 | 09:14\nMariàngels Pairó, especialista en nutrició.\nLa figuerenca Mariàngels Pairó es preocupa per tenir una alimentació saludable. Va cursar el Màster en Nutrició i Cuina Vegetariana. Aconsella tothom que a l'hora de comprar aliments es mirin bé les etiquetes i que evitin consumir productes amb excessos de sucre i ultraprocessats.\nD'on va sorgir aquest interès per l'alimentació saludable?\nJo no soc ni metge, ni nutricionista, només soc una ciutadana interessada en la cuina sana. Fa uns anys, em vaig adonar que aquella alimentació que jo portava i que creia que era tan sana no ho era tant. A partir d'aquí, vaig començar a investigar i estudiar pel meu compte, a fer cursos de tota mena, llegint molts llibres i premsa especialitzada. Fins que em vaig decidir a estudiar un Màster sobre nutrició i cuina vegetariana. Jo em pensava que allò que hi havia a les prestatgeries dels supermercats estaven allà seguint algun criteri. Quan m'adono que no és així, salten les alarmes, i cada cop em començo a informar més.\nSobre alimentació hi ha moltes teories i no pots dir que aquesta és bona i aquesta és dolenta. Totes, en certa manera, són bones, dependrà de per a qui siguin: per a una persona jove serà una classe d'alimentació, per a una persona gran una altra i per a un infant una altra. No hi ha quelcom estandarditzat. El que jo veig, que és el més greu, són tots els productes alimentaris ultraprocessats que trobem al nostre voltant.\nQuins serien aquests aliments ultraprocessats?\nGaletes, patates fregides, salses, xocolatines... el típic de les màquines expenedores. O si vas a una cafeteria, tot és més del mateix.\nEs preocupa de la quantitat que, conscientment o inconscientment, consumim?\nSí, sobretot hi ha molt sucre amagat, que en diuen, que no el veiem, però hi és. Si t'ho mires fredament, els utraprocessats tenen l'únic objectiu de la venda i benefici de qui els venen, ells no miren si això serà bo per a la salut. Hi ha molts productes processats i no ens en fem a la idea. Tots aquests productes, que no són aliments, són productes alimentaris, que provoquen unes reaccions al cos que sobretot ens inflamen i que fan que el nostre sistema immune estigui reaccionant tot el dia davant d'això. I aquesta inflamació esdevé crònica i ataca el cos lentament, amb el pas dels anys. Un paquet de galetes del súper no et matarà, però si cada dia de la teva vida estàs menjant processats, al llarg del temps el cos s'acaba ressentint.\nEn infants té més efectes?\nEls infants són les principals víctimes de tots aquests productes, ja que aquests tenen molts sucres i molts greixos, la seva palativitat és molt alta, és a dir, és molt agradable al paladar i fins i tot poden arribar a provocar addicció. L'anunci aquell de les patates de «No podrás comer solo una» és totalment veritat, perquè no pots parar. I als nens i nenes se'ls dona molta quantitat d'aquestes coses. Només cal veure les dades d'obesitat infantil, que cada cop està creixent més, quan abans no n'hi havia tanta.\nCreu que part de culpa la pot tenir la publicitat?\nSí, de fet a molts anuncis de dolços hi apareix un nen o una nena. I, a més, els posen a hores punta i en canals infantils. El que passa és que s'ha normalitzat. Si tu et fixes, en l'època dels nostres avis no es menjaven tants sucres, només un parell o tres cops a l'any. Per Nadal els torrons i per Setmana Santa els brunyols. Ara una criatura de 7 o 8 anys, ha pres en aquesta edat tan curta més sucre que tota la vida dels seus avis. És bestial!\nHa començat un projecte de dolços sans. Com és?\nEl tema de la pastisseria és un altre tema que em preocupa molt, a l'hora de les postres és quan tothom peca, perquè aquí sí que tot són ultraprocessats. Llavors, tenim un projecte, d'una pastisseria de dolços sans i sense culpa, fet amb productes supernaturals, que no són processats, que no passen per forn... són dolços com els altres i, per tant, no cal menjar-ne molts, tampoc. Són una classe de dolços que tu no trobes a les pastisseries o supermercats normalment. Hem començat aquest projecte a través d'Instagram, a @sweetprojectshc. Hc vol dir Healthy Cakes, i ara mateix tenim una oferta molt petita de pastissos, però esperem que pugui créixer. Als posts, hi afegim informació de com els hem fet, els ingredients, la nostra manera de fer, etc.\nAlgun consell per a aquella gent que vol canviar però tampoc sap molt bé com fer-ho?\nSobretot, que s'agafi molta consciència que, quan anem a comprar, s'han de mirar les etiquetes i comprar menjar de veritat. Encara que a vegades costa perquè gairebé tot és menjar ultraprocessat.


Concert de Traginers - The Gramophone Allstars Big Band / Dalton Bang\nA còpia d’esforç, talent i entusiasme, The Gramophone Allstars Big Band, projecte liderat per l’empordanès Genís Bou, s’ha convertit en una de les apostes més segures del país per comandar una festa perfecta de soul, jazz i ritmes jamaicans. Amb la incommensurable Judit Neddermann com a cantant, les espectaculars germanes Sey als cors i joves talents de l’escena jazzística catalana com Lluc Casares, Vic Moliner i Adrià Plana entre els seus faristols, la inflamada big band composta per 18 músics porta a Balsareny Maraca Soul, una immersió en ritmes caribenys com el calypso i el boogaloo. Reverenciaran Stevie Wonder, Harry Belafonte, Ray Barretto, Slackers, Skatalites i Nina Simone i se’ns emportaran de viatge per Detroit, Kingston, Nova Orleans i l’Spanish Harlem. Perles de música negra amb els voluptuosos, inconfusibles i aplaudits arranjaments de Genís Bou. Prepara’t per ballar!\nEls Dalton Bang són una colla de músics que convergeixen en un únic objectiu: assaltar tots els pobles i ciutats de Catalunya per a deixar la seva població exhausta de festa. El seu botí és la teva alegria. Us atracaran la cintura amb una nit plena de balls i les orelles a base de bona música, que va des dels hits dels anys 70, fins a la patxanga més actual. Els Dalton no són delinqüents, però sí uns dels personatges més buscats. I és que quan te’ls trobis dalt d’un escenari, no els deixaràs pas escapar. No els hi perdis la pista, la seva qualitat és evident i s’exemplifica perfectament amb l’entrada del seu cantant fundador, en Miki, a la segona edició d’aquest nou “Operación Triunfo”.


Protecció de dades | Ajuntament de Fornells de la Selva\nAquesta és la política de protecció de dades de l’Ajuntament de Fornells de la Selva. Dóna compliment al Reglament general de protecció de dades (Reglament (UE) 2016/679 del Parlament Europeu i del Consell, de 27 d’abril de 2016) i la Llei Orgànica 3/2018, de 5 de desembre, de protecció de dades personals i garantia dels drets digitals.\nEl responsable del tractament de les dades personals és l’Ajuntament de Fornells de la Selva (en endavant l’Ajuntament), amb CIF P1707800G, domicili al Carrer Antoni Gaudí, 45 (CP 17458), telèfon 972 47 61 63, adreça electrònica ajuntament @ fornellsdelaselva.cat i lloc web www.fornellsdelaselva.cat.\nEl Delegat de Protecció de Dades (DPD) supervisa el compliment de la normativa de protecció de dades, vetllant perquè es protegeixin els drets de les persones. Entre les seves funcions figura la d’atendre les persones de qui es tracten dades si volen presentar una queixa o reclamació. Per contactar amb el Delegat de Protecció de Dades es pot adreçar un escrit a l’Ajuntament o directament un correu a l’adreça dpd @ fornellsdelaselva.cat.\nL’Ajuntament tracta les dades per a exercir les seves competències i funcions, i per oferir els serveis que es descriuen a la web i a la seu electrònica. Una descripció completa dels tractaments i de les finalitats a les que es destinen les dades figura al Registre de les Activitats de Tractament consultable a la seu electrònica\nEn qualsevol cas, per presentar reclamacions, demanar aclariments o fer arribar suggeriments, és possible adreçar-se a la Delegat de Protecció de Dades mitjançant missatge de correu electrònic a l’adreça dpd @ fornellsdelaselva.cat


El Govern convida Puigdemont a debatre sobre el referèndum a les Corts | Espanya | EL PAÍS Catalunya\nSáenz de Santamaría considera que el president ha d’anar al Congrés i no a fer una conferència a l’Ajuntament de Madrid per encarrilar democràticament el diàleg\nMadrid 19 MAI 2017 - 16:20\tCEST\nLa vicepresidenta del Govern espanyol, Soraya Sáenz de Santamaría. Uly Martín\nEl Govern de Mariano Rajoy ha volgut rebentar per endavant l’anunci del president de la Generalitat de Catalunya, Carles Puigdemont, sobre la proposta d’un referèndum d’independència que volia reiterar en una conferència aquest dilluns en una sala de l’Ajuntament de Madrid i l’ha convidat aquest divendres formalment, des de la taula del Consell de Ministres, a debatre i dialogar sobre aquesta idea “on ho ha de fer, a les Corts Generals.” En concret, al Congrés dels Diputats i davant dels representants de tots els espanyols. El plantejament l’ha ratificat amb caràcter excepcional la vicepresidenta, Soraya Sáenz de Santamaría, després de la reunió setmanal del gabinet.\nLa vicepresidenta i ministra per a l’Administració Territorial, Soraya Sáenz de Santamaría, ha fet aquest oferiment extraordinari davant dels actes que Puigdemont té previst celebrar avui a Barcelona i sobretot dilluns que ve a Madrid, a les dependències de l’Ajuntament, per explicar els seus plans sobiranistes. Sáenz de Santamaría ha considerat que aquestes explicacions les ha de donar el president català a les Corts “perquè afecten la sobirania nacional” perquè hi hagi un diàleg i debat amb els representants legítims de tots els espanyols i perquè aquest és el “curs democràtic” que preveu la Constitució.\nSáenz de Santamaría ha comparegut després del Consell de Ministres per comunicar públicament l’oferta i per donar-li més rang que l’habitual en aquestes rodes de premsa que dirigeix ara setmanalment el ministre portaveu, Íñigo Méndez de Vigo. La vicepresidenta ha subratllat diverses vegades que “el reglament de les Corts i la Constitució ja estableixen els mecanismes” perquè aquest tipus d’iniciatives com la que planteja la Generalitat de Catalunya “siguin conegudes i debatudes i amb clars precedents”.\nRajoy ha suscitat el debat sobre aquest assumpte aquest divendres en el Consell de Ministres i a continuació ha obert un debat en el qual han participat tots els presents, segons fonts oficials. Tots els ministres han mostrat la seva coincidència en què aquesta és l’única solució legal prevista davant d’un plantejament que transcendeix al Govern central. Rajoy ja va fer aquesta mateixa oferta a l’aleshores president català, Artur Mas, quan el va visitar a La Moncloa el setembre del 2012 i li va reclamar, juntament amb altres demandes, un pacte fiscal per a Catalunya similar al del País Basc. Rajoy li va contestar llavors que per aconseguir aquest objectiu era necessari modificar la normativa existent i la Constitució i que l’únic mètode per aconseguir-ho era fer una oferta formal i convèncer una majoria parlamentària. Aquesta és la idea ara també.\nRajoy, segons la nota que va emetre llavors La Moncloa, va expressar a Mas la seva oposició “a un concert econòmic per a Catalunya” (similar al que té el País Basc) ja que entén que aquesta fórmula de pacte fiscal no és “compatible amb la Constitució Espanyola, que tots els governants estan obligats a complir i a fer complir”.\nL’executiu de Rajoy pretén ara evidenciar de nou que el Govern català persegueix saltar-se les normes i els procediments legals existents i que en un altre temps sí que van complir altres responsables públics autonòmics com el lehendakari Juan José Ibarretxe. El Govern central intenta destacar i recordar que la competència sobre la celebració d’un referèndum d’autodeterminació no és una cosa que competeixi negociar o discutir a un executiu en concret o a un partit ni a cap poder de l’Estat sinó al conjunt dels delegats a les Corts de la sobirania nacional.\n“Ara com ara només competeix decidir sobre aquest assumpte a les Corts Generals”, ha indicat Santamaría, que ha afegit repetides vegades en la mateixa línia: “El Govern no pot negociar ni autoritzar una cosa que ja està prevista en l’ordenació constitucional i amb la qual el senyor Puigdemont ja té un curs democràtic per instar que s’aconsegueixi el que desitja”.\nLa número dos de l’executiu només ha sortit d’aquest guió per recalcar de nou que el president català i els partits nacionalistes que li donen suport en el seu pla separatista “han de complir les regles de la democràcia”. I en aquest sentit els ha comminat a anar al Congrés, participar en el debat, seguir els procediments i acceptar els resultats. Santamaría considera que tots aquests passos, si es complissin, també obligarien el Govern central si al final d’aquest procés reglat el resultat fos el de l’aprovació d’una consulta sobre el futur de Catalunya. “Tot es pot plantejar però seguint les regles, la Constitució i el reglament de les Corts”, ha respost Santamaría.\nLa vicepresidenta no ha volgut concretar gaire els detalls pels quals el Govern ha conclòs ara que és procedent formular aquesta proposta al president català quan se li ha preguntat si havia consultat aquesta iniciativa amb altres partits nacionals com el PSOE o Ciutadans. Sí que ha dit que aquestes formacions i també el mateix PSC, la marca a Catalunya del PSOE, han estat durant aquest temps informats degudament i puntualment de les seves pretensions.\nEl que el Govern sí que ha volgut destacar ha estat que el seu plantejament arribava després de reunir-se en Consell de Ministres i d’observar que el president català havia optat per anar a fer la seva conferència a una sala de l’Ajuntament de Madrid després d’haver rebutjat al seu dia l’oferiment del Senat d’acudir a la comissió general de les comunitats autònomes. “Hauria estat bo que es fes al Senat però el president català ha preferit altres fórmules”, ha dit la vicepresidenta.\nSoraya Sáenz de Santamaría ha conclòs que Puigdemont no hauria de rebutjar aquest plantejament de l’executiu central i ha suggerit fins i tot que els responsables d’organitzar aquest tipus de compareixences al Congrés no tindrien gaires problemes a permetre que els tres conferenciants que tenen previst anar dilluns a la sala llogada a l’Ajuntament de Madrid (el mateix president català, el seu vicepresident, Oriol Junqueras, i el conseller d’Afers Exteriors, Raúl Romeva) es poguessin repartir els temps d’aquest hipotètic debat a la cambra baixa.\nLa número dos de l’executiu no ha explicitat aquest divendres des de la sala oficial de La Moncloa l’opinió generalitzada en el Gabinet que aquesta és en realitat l’última oferta al màxim representant de la Generalitat de l’anomenada Operació Diàleg que ella mateixa impulsa des que va començar la legislatura. Santamaría no ha contestat quan se li ha plantejat si Rajoy es podria reservar un forat a l’agenda per trobar-se amb Puigdemont en la visita que ja té prevista per a finals de maig a Sitges en unes jornades econòmiques. Ha apuntat, això sí, que el president espanyol té l’agenda sempre oberta encara que ha matisat que la possibilitat d’anar al Congrés a discutir aquestes idees “és prou democràtica” i pot i ha d’acceptar “sense més dots de persuasió”.


Xyzal vs. Claritin: diferències, similituds i quin és millor per a vosaltres - Drogues Vs. Amic | Setembre 2021\nEmpresa Esports Pesats Educació Per A La Salut, Mascotes Comunitat Educació Per A La Salut, Benestar El Pagament Informació Sobre Drogues Jocs Benestar Informació Sobre Drogues, Notícies Comunitat, Empresa Notícies, Wellness Premeu Companyia, Informació Sobre Medicaments Animals Domèstics\nPrincipal >> Drogues Vs. Amic >> Xyzal vs. Claritin: diferències, similituds i quin és millor per a vosaltres\nXyzal vs. Claritin: diferències, similituds i quin és millor per a vosaltres\nVisió general dels medicaments i principals diferències | Condicions tractades | Eficàcia | Cobertura d'assegurança i comparació de costos | Efectes secundaris | Interaccions medicamentoses | Advertiments | Preguntes freqüents\nLes al·lèrgies poden causar secreció nasal, ulls plorosos o picor als ulls, pruïja a la gola o mal de coll, esternuts i congestió nasal. Si les vostres al·lèrgies són estacional o durant tot l'any (d'al·lèrgens com la caspa de les mascotes o els àcars de la pols), aquestes molèsties al·lèrgies afecten més de 50 milions d’americans anuals . Per sort, hi ha molts medicaments per a al·lèrgies, de recepta i sense recepta (OTC), disponibles per ajudar a alleujar aquests símptomes molestos i fer que els al·lèrgics se sentin millor.\nDos medicaments al·lèrgics populars aprovats per la FDA són Xyzal (levocetirizina) i Claritin (loratadina). Tots dos medicaments es coneixen com a bloquejadors de l’H1 o antihistamínics. En bloquejar l’acció de la histamina, tracten els símptomes de l’al·lèrgia. Xyzal i Claritin són menys sedants que els antihistamínics de primera generació com el Benadryl (difenhidramina).\nXyzal i Claritin es classifiquen com a antihistamínics no sedants juntament amb altres medicaments populars com Zyrtec (cetirizina) i Allegra (fexofenadina). Tot i això, encara tenen el potencial de provocar somnolència.\nXyzal i Claritin ofereixen alleujament de l’al·lèrgia, però hi ha algunes diferències notables entre els dos medicaments.\nQuines són les principals diferències entre Xyzal i Claritin?\nXyzal (levocetirizina) i Claritina (loratadina) ho són antihistamínics . Estan disponibles sense recepta (OTC) en marca i genèric, i en diverses formulacions per adaptar-se a les preferències del pacient. Xyzal encara està disponible en forma de recepta mèdica. La claritina també està disponible com Claritin-D, que conté un descongestionant (pseudoefedrina) per ajudar amb un nas tapat.\nPrincipals diferències entre Xyzal i Claritin?\nClasse de drogues Antihistamínic Antihistamínic\nEstat de marca / genèric Marca i genèric Marca i genèric\nQuin és el nom genèric? Levocetirizina Loratadina\nQuines formes té el medicament? Comprimit, líquid Comprimit, comprimit masticable, líquid, gel líquid, tauletes vermelles (comprimit dissolvent)\nQuina és la dosi estàndard? Adults: 2,5 a 5 mg cada vespre\nNens: varia segons l’edat Adults: 10 mg diaris\nNens: varia segons l’edat\nQuant dura el tractament típic? Varia Varia\nQui utilitza normalment la medicació? Adults i nens de 6 anys o més Adults i nens de 2 anys o més\nCondicions tractades per Xyzal i Claritin\nXyzal i Claritin estan indicats per a rinitis al·lèrgica estacional i urticària idiopàtica crònica (urticària). Xyzal també està indicat per a la rinitis al·lèrgica perenne (durant tot l'any).\nCondició Xyzal Claritina\nRinitis al·lèrgica perenne Sí Fora de l'etiqueta\nUrticària idiopàtica crònica Sí Sí\nRinitis al·lèrgica estacional Sí Sí\nÉs més efectiu Xyzal o Claritin?\nUn metaanàlisi va examinar diversos estudis que comparaven Xyzal i Claritin per a la rinitis al·lèrgica i van trobar que Xyzal era significativament millor que Claritin per alleujar els símptomes al·lèrgics.\nQuan es tracta de tractar urticària, un estudi va trobar que Xyzal és més eficaç i té menys efectes secundaris que la claritina.\nA la pràctica, Xyzal o Claritin poden ser efectius. Atès que tots dos medicaments estan disponibles de venda lliure, la qüestió de quin medicament és millor sembla ser una qüestió d’assaig i error i de preferència personal. Per exemple, algunes persones prefereixen un comprimit dissolvent, mentre que altres prefereixen un líquid. Les persones també poden experimentar diferents efectes secundaris, que també poden afectar les preferències. També podeu demanar consell mèdic professional al vostre metge pel que fa al tractament al·lèrgic amb Xyzal o Claritin.\nCobertura i comparació de costos de Xyzal vs. Claritin\nXyzal està disponible tant en recepta (només com a genèric) com en OTC (tant en marca com en genèric). El preu mitjà de la butxaca del genèric Xyzal (levocetirizina) és d’uns 50 dòlars per 5 mg, 30 comprimits, però el podeu comprar per menys de 20 dòlars amb un cupó de levocetirizina SingleCare. Les assegurances i els plans de prescripció de Medicare solen cobrir la forma genèrica de recepta de levocetirizina. Per comprar la versió OTC de Xyzal, necessiteu una recepta mèdica.\nClaritin està disponible OTC tant en marca com en genèric. El preu minorista mitjà de Claritin per a comprimits de 30 i 10 mg oscil·la entre els 14 dòlars (genèrics) i els 35 dòlars (marca). Podeu obtenir la versió genèrica de Claritin per un preu de tan sols 3,34 $ mitjançant un cupó SingleCare. Normalment, Claritin no està cobert per assegurances ni plans de recepta de Medicare; no obstant això, alguns plans estatals de Medicaid poden cobrir la loratadina genèrica. Podeu utilitzar una targeta SingleCare per a Claritin, juntament amb una recepta del vostre metge.\nPoseu-vos en contacte amb el vostre proveïdor d’assegurances per obtenir informació actualitzada sobre la cobertura de medicaments.\nNormalment està cobert per una assegurança? Sí (formulari genèric amb recepta) No (perquè només és OTC); alguns estats poden cobrir els medicaments genèrics sota Medicaid\nNormalment està cobert per Medicare Part D? Sí (formulari genèric amb recepta) no\nDosi estàndard Comprimits de 30, 5 mg Comprimits de 30, 10 mg\nCopagament típic de Medicare $ 0-44 $ 10\nCost de SingleCare $ 17 + $ 3.34 +\nEfectes secundaris comuns de Xyzal vs. Claritin\nEls efectes secundaris més comuns de Xyzal i Claritin són la son, la fatiga i la sequedat de boca. El mal de cap també és un efecte secundari comú de Claritin.\nEs poden produir altres efectes adversos. Consulteu el vostre metge per obtenir una llista completa dels efectes secundaris.\nEfecte secundari Aplicable? Freqüència Aplicable? Freqüència\nSomnolència / son Sí 6% Sí 8%\nInflamació de la gola Sí 4% no -\nFatiga Sí 4% Sí 4%\nBoca seca Sí 2% Sí 3%\nCefalea no - Sí 12%\nFont: DailyMed (Xyzal) , Informació del producte (Claritin)\nquant de temps comença a treballar ansietat zoloft\nInteraccions medicamentoses de Xyzal vs. Claritin\nLes dosis elevades de teofilina (un medicament per respirar) poden provocar un augment lleuger dels nivells de Xyzal. L’alcohol no s’ha d’utilitzar en combinació amb Xyzal perquè la combinació pot causar deteriorament i afectar l’alerta. A més, els depressius del sistema nerviós central (SNC) no s’han de prendre amb Xyzal a causa d’efectes additius. Els depressors del SNC inclouen fàrmacs com ara medicaments contra l’ansietat, medicaments per a l’insomni i barbitúrics. De vegades els depressius del SNC s’anomenen sedants o tranquil·litzants.\nTot i que la informació de prescripció de Claritin no inclou aquestes mateixes interaccions, és recomanable consultar amb el vostre proveïdor d’atenció mèdica sobre l’ús d’alcohol o depressors del SNC amb Claritin, en funció del vostre perfil mèdic.\nEs poden produir altres interaccions medicamentoses. Pregunteu al vostre metge si és segur prendre Xyzal o Claritin amb la resta de medicaments que preneu.\nDrogues Classe de drogues Xyzal Claritina\nTeofilina Xanthine Sí no\nAlcohol Alcohol Sí Possiblement\nMedicaments per a l’ansietat com Xanax (alprazolam), medicaments per al son com Ambien (zolpidem), barbitúrics com el fenobarbital Depressants del SNC Sí Possiblement\nAdvertiments de Xyzal i Claritin\nLes advertències de Xyzal i Claritin inclouen somnolència / sedació o somnolència i fatiga. Eviteu conduir o manejar maquinària fins que no sàpiga com reaccioneu a Xyzal o Claritin.\nEviteu l'alcohol i els depressius del SNC (vegeu la secció d'interacció amb les drogues més amunt) mentre preneu Xyzal, ja que la combinació pot afectar la vigilància i provocar deteriorament. Consulteu el vostre proveïdor d’atenció mèdica sobre l’ús d’alcohol o depressors del SNC amb Claritin.\nSi teniu problemes renals, pregunteu al vostre metge abans d’utilitzar Xyzal. Si teniu problemes renals o hepàtics, pregunteu al vostre metge abans de prendre Claritin.\nNo utilitzeu Xyzal ni Claritin si ha tingut una reacció al·lèrgica a la medicació o a algun dels ingredients.\nXyzal o Claritin també poden causar retenció urinària i s’han d’utilitzar amb precaució en pacients amb malaltia de pròstata. Consulteu el vostre metge per obtenir consell mèdic si teniu problemes de pròstata.\nQuan utilitzeu la formulació líquida de Xyzal o Claritin, utilitzeu només una tassa de mesurar aprovada o una xeringa oral. No utilitzeu una cullera de cuina per mesurar la dosi.\nSeguiu les instruccions de dosificació a l’envàs o a l’etiqueta de recepta. No prengui dosis addicionals.\nPreguntes més freqüents sobre Xyzal vs. Claritin\nQuè és Xyzal?\nXyzal és un antihistamínic. El principi actiu és la levocetirizina. Tracta els símptomes d’al·lèrgies i urticàries. Xyzal està disponible per recepta o de venda lliure.\nQuè és Claritin?\nLa claritina és un antihistamínic de venda lliure que s’utilitza per tractar al·lèrgies i urticàries. Està disponible en marca i genèric i en diverses formulacions.\nSón iguals Xyzal i Claritin?\nXyzal i Claritin són antihistamínics i funcionen de la mateixa manera. Tenen ingredients diferents i algunes altres diferències, com ara la dosificació, els efectes secundaris i les interaccions medicamentoses, tal com es va esmentar anteriorment.\nÉs millor Xyzal o Claritin?\nAlguns estudis han trobat que Xyzal és millor en comparació amb Claritin en termes d’eficàcia i efectes secundaris. Tanmateix, tothom és diferent i pot reaccionar de manera diferent a qualsevol medicament en termes de resposta i efectes secundaris. Trobar el millor medicament per a vosaltres pot ser qüestió d’assaig i / o consulta amb el vostre al·lergòleg o el vostre proveïdor d’atenció mèdica.\nPuc utilitzar Xyzal o Claritin durant l’embaràs?\nHi ha molt poques dades sobre l’ús de Xyzal o Claritin durant l’embaràs. Xyzal o Claritin poden ser segurs durant l’embaràs; pregunteu al vostre metge si un d’aquests medicaments és segur per a vosaltres. Si ja està prenent Xyzal o Claritin i descobreix que està embarassada, consulteu el vostre metge per obtenir més informació. Consulteu el vostre proveïdor d’atenció mèdica per obtenir consell si esteu lactant.\nPuc utilitzar Xyzal o Claritin amb alcohol?\nXyzal no s’ha de combinar amb alcohol. La combinació pot augmentar el risc de depressió del SNC, que pot afectar la vigilància i provocar somnolència excessiva. També pot augmentar el risc de depressió respiratòria, provocant una respiració més lenta.\nLa informació de prescripció de Claritin no inclou una interacció directa amb l’alcohol. Tot i això, és millor que consulteu el vostre metge per saber si podeu beure alcohol amb Claritin, segons el vostre perfil mèdic individual, perquè encara poden ser possibles efectes additius.\nXyzal ajuda el degoteig post-nasal?\nXyzal pot ajudar a degoteig post-nasal . També podeu utilitzar altres mètodes no medicinals, com ara elevar el coixí i utilitzar un humidificador quan dormiu. Si Xyzal no ajuda adequadament, consulteu un al·lergòleg.\nPer què es pren Xyzal a la nit?\nEl fabricant de Xyzal ho recomana prenent Xyzal a la nit , per ajudar a alleujar els símptomes d’al·lèrgia mentre dorm, dormir bé i despertar-se refrescant.\nQuè no s’ha de prendre amb Claritin?\nLa claritina és segura en combinació amb la majoria de medicaments. Pregunteu al vostre proveïdor d’atenció mèdica o farmacèutic si Claritin és segur amb tots els altres medicaments que preneu, incloses les receptes, els medicaments sense recepta i les vitamines.\nLlista de penicil·lines: usos, marques habituals i informació de seguretat\nCauses freqüents del dolor als peus i com tractar-los\nCom trobar un metge amb disfunció erèctil i què esperar\nStrattera vs. Adderall: diferències, similituds i quin és millor per a vosaltres\nEntrenament ràpid i assassí superior de Rihanna\nLa millor dieta de diverticulitis: 5 aliments per menjar i 5 per evitar\n11 millors oxímetres de pols per a l'autocura\nCom veure un metge quan no es té una assegurança mèdica\nCistitis vs. ITU: compareu causes, símptomes, tractaments i molt més\nPepcid vs Zantac: principals diferències i similituds\nDosi, formes i punts forts de Cialis\nQuè és Toradol i per a què serveix?\non puc obtenir subministraments gratuïts per a diabètics?\nes pot beure alcohol mentre es prenen píndoles anticonceptives\nquins són els símptomes d'una infecció per llevats masculins\nmedicaments per a l’ansietat i la depressió amb menys efectes secundaris\npuc prendre motrina i tilenol alhora


Strava celebra el Global Bike to Work Day el proper 11 de maig – Lymbus\nStrava celebra el Global Bike to Work Day el proper 11 de maig\nby lymbus | 8 maig 2017 | Projectes\nStrava, la xarxa social per a esportistes, convida als ciclistes que s’uneixin a l’Global Bike to Work Day Challenge que se celebra per segon any el dijous 11 de maig de 2017. Els membres de Strava es poden unir al repte per contribuir a aquest moviment ciclista global. L’etiqueta #CommutesCount es pot fer servir també en altres xarxes socials com a forma de mostrar suport per aconseguir que les ciutats d’arreu del planeta disposin de millors condicions per a la pràctica del ciclisme en un futur proper.\nCada vegada que es registra un trajecte a la feina en Strava, aquests es converteixen en dades anònims que són recopilats per Strava Metro. Aquest servei recopila els milions de trajectes que els membres de Strava pugen cada setmana per col·laborar amb els organismes encarregats de la planificació urbana per millorar les infraestructures urbanes de ciclistes i vianants. Actualment, 160 milions de persones viuen en una ciutat on Strava Metro col·labora amb les organitzacions i els organismes governamentals per millorar els trajectes ciclistes i vianants en ciutats com Londres, Los Angeles, Sydney, Oslo, Glasgow, Calgary i Portland.\nL’any passat, durant el primer Global Bike to Work Day de Strava es van registrar a Strava 79.879 trajectes en bici a 180 països. Com a resultat, es van estalviar 514,51 tones d’emissions de carboni\nSimon Klima, Director de Màrqueting Local, ha declarat: “Cada vegada que registres el teu trajecte a Strava, estàs marcant la diferència. La comunitat de Strava pot ajudar els organismes encarregats de la planificació urbana a millorar la infraestructura a la seva ciutat. L’any passat, els membres de Strava que es van unir al nostre primer Global Bike to Work Challenge i van registrar gairebé 80.000 trajectes en un sol dia en tot el planeta. en organitzar aquest repte per segon any, ens agradaria que fins i tot més ciclistes s’animin a participar-hi. volem continuar mostrant el nostre compromís fent dels nostres pobles i ciutats un lloc on viure millor i aportar així el nostre granet de sorra a la comunitat mundial “.\nClàudia Galicia suma una nova victòria a la Quebrantahuesos


La UE Tavernes rep un dur castic a les acaballes del partit - Diari Serpis\nLa UE Tavernes ha firmat un empat a 1 amb el CD Llosa, cuer de la categoria. Un CD Llosa que ha lluitat de valent i que mai ha abaixat els braços. Un partit que podria haver sigut la revenja de la setmana passada, jugant a casa, contra el cuer, guanyant fins a última hora, però no, així és el futbol.\nEl primer tant arribà al minut 30, quan després del llançament d’una falta i la indecisió del porter visitant, Joan Talens fia el gol. Ja en la segona el Tavernes ha dominat el partit encara que el Llosa també ha disposat de les seues ocasions. Quan faltava mitja hora, el Llosa s’ha quedat amb 10 jugadors, fet que no ha sabut aprofitar el Tavernes per a augmentar la diferència en el marcador.\nTambé el Tavernes ha patit l’expulsió d’un jugador, fet que tornava la igualtat al terreny de joc. Però no seria fins a l’última acció del partit, un corner, quan la Llosa empata.


Vista aèria de les obres de l'autopista de Campos. AUTOPISTA MAI\nPalmaLa Plataforma Autopista Mai, contrària a l'autopista de Campos, ha fotografiat l'impacte de les obres sobre el territori amb l'ajuda d'un dron equipat amb òptica de gran qualitat. L'entitat, a través d'un comunicat de Terraferida, ha instat els partits polítics a demolir, reforestar i redimensionar l'estructura. Els activistes també acusen el Consell de Mallorca d'haver mentit sobre l'autopista malgrat que se'n va anunciar la reducció de les dimensions. Fonts del Departament de Mobilitat i Infraestructures de la institució consultades per l'ARA Balears han declinat fer declaracions.\nplataforma antiautopista campos Autopista de Llucmajor Consell de Mallorca


Aznar s'enrecorda de l'11-M (Sebastià Alzamora)\nAznar s'enrecorda de l'11-M\nSEBASTIÀ ALZAMORA | 03/11/2013 00:00\nCom que és un gran estadista, José María Aznar publica les seves memòries. No sabem si les dicta o si les escriu ell mateix, però el que és obvi és que ell no serà menys que Winston Churchill: no crec que Aznar vegi cap inconvenient perquè li sigui concedit el Nobel de literatura, per a més glòria de les lletres hispàniques. Aznar és un home quasi renaixentista: tant el pots trobar fent d'escriptor, com d'atleta, com de professor universitari, com d'enòleg (" A mí nadie tiene que decirme cuántas copas de vino puedo beber "). Tot ho fa igual de bé, amb la mateixa passió per infligir plaer sadomasoquista a la seva estranya autoestima.\nAznar acaba de publicar el segon volum d'aquestes memòries seves, amb un títol tan imaginatiu i seductor com El compromiso del poder . En aquest totxet, el president que parlava català en la intimitat es despenja amb una revelació que no se sap si és una burla o una autojustificació: el 13 de març del 2004, en plena jornada de reflexió electoral, el CNI (el servei d'intel·ligència espanyol, si això no és oxímoron flagrant) no tenia cap mena de certesa, ans al contrari, sobre l'autoria dels atemptats de l'11-M. I sobretot, no tenia cap prova que aquesta autoria correspongués a ETA. El govern d'Aznar, en canvi, afirmava el contrari per terra, mar i aire, fins i tot a través de comunicacions diplomàtiques.\nEls fets de l'11-M van significar el punt més baix de la història de la democràcia espanyola, tant pel que fa al comportament del govern com al d'alguns mitjans de comunicació que van arribar a estirar durant anys i panys la teoria absurda de la conspiració islàmico-etarra. Poques vegades s'ha vist en la història moderna que un govern sencer, amb el seu president al capdavant, mentís d'una manera tan desvergonyida i irresponsable a la ciutadania en el decurs d'una crisi tan tràgica i sensible. Les conseqüències podien haver estat terrorífiques, i sort n'hi va haver que el personal es va contenir i l'episodi no va acabar en una onada de disturbis que podien haver arribat a un insospitat clímax d'autodestrucció. La violència i els baixos instints estaven a flor de pell, i Aznar, Rajoy, Acebes, Rato o Piqué van ser còmplices a l'hora d'intentar manipular aquesta mena de material inflamable en el seu propi benefici electoral.\nNo els va sortir bé, perquè les eleccions les va guanyar el PSOE de Zapatero, però això, de fet, i com vam poder comprovar, tampoc no va ser cap motiu per a l'alegria. Al contrari: si l'11-M, per pura xamba històrica, no va comportar cap catàstrofe social, sí que en va comportar una de política: a saber, que els dos grans partits espanyols van entrar definitivament en la fase paranoica de la seva història, que es la que encara mantenen viva avui mateix. El patriotisme constitucional del PP es va disparar de la manera més brutal, i el PSOE no va saber fer res més que anar-hi a remolc. D'aleshores ençà, l'independentisme català no ha fet més que créixer exponencialment. No sé si Aznar hi ha pensat, en això.


Mor un submarinista i un altre està en estat "menys greu" en quedar atrapats en una cova a prop de l'Estartit\nEls equips de recerca subaquàtica han pogut treure un dels submarinistes amb vida de la cova i l'han traslladat a l'Hospital Josep Trueta de Girona\nRedacció 20/07/2014 - 14.39 Actualitzat 20/07/2014 - 23.15\nA primera hora de la tarda, els equips de rescat han pogut treure a la superfície el submarinista ferit dins d'una cova. L'home ha estat traslladat en helicòpter medicalitzat a l'Hospital Trueta de Girona. L'equip mèdic ha qualificat el seu estat de "menys greu", tot i que en un primer moment es temia per la seva vida. Un company seu ha mort dins de la cova.\nUna vintena d'efectius de la unitat subaquàtica de la Guàrdia Civil han participat des d'ahir a la tarda en el rescat del submarinista ferit.\nEls tres submarinistes, d'entre 52 i 61 anys, van submergir-se pels voltants de les deu del matí de dissabte a la zona de la cova dels Arquets, una milla al nord del port de l'Estartit. Per causes encara desconegudes, dos d'ells van quedar atrapats.\nEl tercer submarinista, que sí que va poder sortir a la superfície, va alertar els serveis d'emergència a primera hora de la tarda de dissabte i es va iniciar la recerca. Després d'hores es va localitzar els dos submarinistes atrapats a la cova dels Arquets.\nUn submarinista mort i un algre greu a l'Estartit


Fonaments dels Computadors (FC)\nXavier Martorell (email: xavim)\nAquesta assignatura proporciona a l'estudiant coneixements bàsics i transversals sobre la informàtica i que són utilitzats de manera directa o indirecta en les altres assignatures de la carrera. Estableix els fonaments sobre la representació de dades i com s'utilitzen els diferents components d'un sistema informàtic. Per últim, entendre com, a partir de codi d'alt nivell, es pot generar i executar un programa. Una característica en comú que es tracta en les diferents parts d'aquest curs és el impacte en el cost, i en concret consum de l'energia, de l'execució d'instruccions i de la gestió i utilització dels components del sistema informàtic. FC és una assignatura obligatòria i està ubicada al primer quadrimestre del GIA. Té 6 crèdits ECTS, el que suposa una càrrega per l'alumne de unes 150 hores.\nPer a consultar una descripció completa dels objectius de l'assignatura visiteu la pàgina de FC a la web de la FIB.\nL'assignatura es basa en classes presencials de teoria i laboratori. Les classes de teoria segueixen el programa definit en la guia docent. Habitualment són a base de material proporcionat en transparències. Les classes de laboratori segueixen els mateixos temes i poden ser de dos tipus: pràctiques en ordinador guiades per un enunciat; 2) exercicis/problemes a resoldre en la pissarra o amb exposició davant dels demés. Es molt important que cada estudiant porti un portàtil per les sessions de laboratori, ja que les sessions es faran en aules de teoria. Si algú no té, hi ha un servei de préstec de portàtils que ofereix la FIB.\nHi han dues proves avaluatives de la part de teoria i una de la part de laboratori:\nA part, hi hauran informes de Seguiment del Laboratori (SL), amb un pes de (10%) que també servirà per avaluar les competències transversals CT3 i CT6\nNota Final = 35%FL + 10%SL + MAX(55%FT; (20%PT+35%FT))\nRe-avaluació: només aquells/es que hagin suspès l'assignatura (és a dir, hagin fet l'examen parcial i/o final de teoria) podran presentar-se a l'examen de Reavaluació (examen només de teoria). En cas d'aprovar l'examen, la nota final de l'assignatura serà "aprovat".\nLa nota de la competència transversal s'obtindrà durant el quadrimestre a través de diverses activitats, especialment en el Laboratori. La qualificació d'aquesta competència tindrà valors A, B, C, D o NA: A correspon a un nivell excel.lent, B a un nivell desitjat, C a un nivell suficient, D a un nivell no superat i NA a no avaluat.\nPlanificació FC 2021-22_Q1\nTema 1: Representació de dades i Operacions Bàsiques\nTema 2: Arquitectura del Processador: Part 1, Part 2, Part 3\nTema 3: Espai Lògic de Memòria\nTema 4: Execució de Programes i el Seu Entorn\nSessió 1: Familiarització i Configuració Màquina Virtual\nSessió 3: Familiarització Programació en C\nSessió 4: Exercicis Representació Dades i Operacions Bàsiques\nSessió 5: Programació Representació Dades\nSessió 6: Anàlisi dels Components de l'Ordinador\nSessió 7: Exercicis Jerarquia de Memòria\nSessió 8: Anàlisi de Rendiment\nSessió 9: Exercicis Espai Lògic de Memòria\nSessió 10: Espai Lògic de Memòria\nSessió 11: Depuració & Compilador vs Intèrpret\nSessió 12: Aspectes del SO


Rafelbunyol situa a la ciutadania com la protagonista de la seua campanya de transparència “Les Coses Clares” – RiberaTV\nRafelbunyol situa a la ciutadania com la protagonista de la seua campanya de transparència “Les Coses Clares”\nAquesta campanya conforma la fase final del projecte municipal d’enguany per continuar fomentant l’accés a la informació pública i la cultura de la transparència en la localitat\nDesprés de dos mesos en marxa, la iniciativa de transparència “Les Coses Clares” arriba a la seua fase final: una campanya de promoció i divulgació de la informació pública.\nDes del seu començament aquest projecte municipal s’ha realitzat de manera col·laborativa juntament amb la ciutadania, amb l’objectiu d’implicar-la en la vida pública i aproximar la publicitat activa a la població, fent-li-la arribar d’una manera més clara.\nDesprés d’un procés de diagnòstic ciutadà en el qual van participar més de 200 persones, el consistori ha pogut conéixer les preferències, necessitats i suggeriments veïnals entorn de la transparència i la seua difusió, i per tant, elaborar una campanya de promoció i divulgació de la informació pública clara i a la seua mesura.\nAquesta campanya consisteix en un set d’infografies sobre informació municipal rellevant per al veïnat i elaborades amb la intenció de no ser només informatives, sinó també útils i interactives.\nA més, per a donar a conéixer aquest material s’han elaborat una sèrie de cartells dels quals la ciutadania és la protagonista, amb un codi QR que redirigeix a eixes infografies, i que s’estan difonent mitjançant els canals de comunicació més utilitzats pel veïnat segons els resultats del diagnòstic i en una campanya a peu de carrer, per tal que la informació arribe a tota la població.\nFinalment es llançarà un vídeo, protagonitzat també per la ciutadania i que resumeix l’esperit d’aquesta iniciativa: assolir una comunicació pròxima, oberta i clara entre l’ajuntament i la població que garantisca la rendició de comptes i la comprensibilitat de la informació municipal.\nPer a l’alcalde de la localitat, Fran López, “amb aquest projecte continuem avançant cap a un Rafelbunyol més obert, pròxim i en interconnexió amb els nostres veïns i veïnes”.\nRafelbunyol situa a la ciutadania com la protagonista de la seua campanya de transparència “Les Coses Clares” added by Ribera Televisió on 21 octubre, 2021


Ajuntament de Canet de Mar - Canet serà un dels pobles protagonistes de Pop UP Xef, el nou concurs gastronòmic de TV3 presentat per Marc Ribas\nCanet serà un dels pobles protagonistes de Pop UP Xef, el nou concurs gastronòmic de TV3 presentat per Marc Ribas\nEl programa rodat a Canet de Mar s'emetrà el pròxim dimecres 2 de desembre\nPUBLICAT Dimecres, 18.11.2020\nTV3 estrenarà aquest dimecres 18 de novembre a les 22:05 h, Pop Up Xef, un nou programa de cuina presentat pel cuiner Marc Ribas i amb un jurat de luxe format pel periodista Santi Villas i la sommelier Meritxell Falgueras.\nAquest nou format gastronòmic es basa en un concurs on dos joves cuiners amb projecció professional i estils diferents competeixen entre elles per preparar un plat inspirat en la història, la cultura, la gastronomia i l'ambient de diferents pobles de Catalunya.\nLa Food Truck de Pop Up Xef visitarà un total de sis poblacions entre les quals hi ha Canet de Mar. La resta són Palamós i Olot (Girona), Les Borges Blanques i La Seu d'Urgell (Lleida) i Valls (Tarragona).\nConcretament, el programa rodat a Canet de Mar s'emetrà el pròxim dimecres 2 de desembre.\nEl concurs consta de tres fases. La primera fase és la d'inspiració on els concursants arriben al poble i des del més absolut desconeixement han de triar el seu ajudant de cuina i anar recorrent el poble, fent preguntes, visitant botigues, etc. per poder idear un plat original vinculat amb la població. La segona fase, de compra, consisteix a adquirir els productes per elaborar el plat en botigues Km0 i de proximitat. Finalment, el programa acaba amb la realització dels plats i el veredicte del jurat.\nEl passat mes de juliol la productora del programa va contactar amb l'Ajuntament per tal que Canet fos una de les poblacions protagonistes d'aquest nou programa. Seguidament, des de producció, amb el suport de l'Ajuntament, es va contactar amb diversos canetencs i canetenques que poguessin col·laborar amb aquest espai televisiu amb l'objectiu que els dos concursants poguessin conèixer en profunditat com és el nostre poble per després plasmar-ho en el seu plat.


Bubok llança un servei per als editors - Observatori Beat\nLa plataforma d'autopublicació de llibres Bubok acaba de llançar (19/01/2010) un nou sistema d'intermediació per posar en contacte editors amb autors. La nova plataforma http://www.bubok.es/editores té un doble objectiu: d'una banda facilitar l'accés als editors que estiguin interessats en valorar les obres dels autors de Bubok i per altra aconseguir que els autors que s'autoediten aconsegueixin el contracte amb una editorial.\nSegons Bubok, la idea de muntar un sistema per posar en contacte editors amb autors ve de la pròpia experiència, "ja que han estat molts els casos en què autors de Bubok, després de publicar la seva obra amb nosaltres, han estat contactats per una editorial que s'ha interessat en el seu llibre i han decidit publicar-lo".\nEl servei permet als editors tenir accés a les novetats editorials de Bubok, detecció de talents literaris i obres d'èxit d'autors, possibilitat de personalitzar la recepció de manuscrits en categories i subcategories d'interès, elecció de la manera que més convingui de recepció de les obres: llibre digital o llibre imprès i possibilitat de decidir de quins autors no volen rebre més obres.\nEn 20 mesos Bubok ha publicat un total de 19.765 llibres.\nFont Bubok (19/01/2010)


Sons de la Mediterrània : Molt més que concursos\nActualitzat el 24/01/2020\nMolt més que concursos\nXavier Garriga, al Club Trébol de Ràdio 4\nEl Club Trébol d'aquest 24 de gener repassarà la trajectòria d'un cantant barceloní de llarg recorregut, que en els darrers temps ha accedit a públics massius a través de concursos televisius. És Xavier Garriga, i no només ha picat pedra en tota mena de repertoris, sinó que també ha fet de mestre de grans cantants.\nXavier Garriga s'ha donat a conèixer interpretant repertoris vinculats al jazz, el soul i, en general, la música negra nordamericana (començant pel seu estimat Ray Charles). Però en més de cinquanta anys de carrera, ha tocat moltes tecles. Va néixer el 1950 al barri barceloní de Sant Antoni, i és nebot del gran saxofonista Ricard Roda.\nDe formació autodidacta, Comença a actuar als escenaris cantant amb el grup Los Hobbies, que aviat seran rebatejats per Edigsa com Els Consellers. Amb aquest segell van gravar un senzill a finals dels anys seixanta, "Carnaval", que va sonar bastant a la ràdio. El 1971 s'incorpora a Mi Generación, grup barceloní hippy i de culte on també hi havia Eliseo Parra, Antonio Palacín, Francisco Fernández i Rafael Maldonado. Van ser anys intensos, però la viabilitat econòmica d'un grup així era complicada, de manera que Garriga va anar entrant en el món de les covers, fent versions ben dignes de, per exemple, Simon & Garfunkel.\nDesprés vindrien feines en grups com Tuset 31 o Factoria Musical, projecte on va coincidir entre altres amb Joan Albert Amargós, Carme Canela, Lluís Vidal... i amb qui va gravar un disc l'any 1982.\nUns anys després, ja integrat a l'equip del Taller de Músics, Xavier Garriga va dirigir el grup de vuit veus soles A Capella, amb qui va protagonitzar recordades actuacions al saló Verdi de Gràcia. També des del Taller, ha anat desenvolupant una faceta pedagògica molt important. Entre els seus alumnes, per posar tres exemples ben diferents, hi ha hagut Nina, Estopa i Rosalia.\nEn paral·lel, Xavier Garriga va gravar el 2001 el seu disc com a solista, ha format part de grups com Càtars o la big band de Lluís Rovira, comparteix el trio Hat Trick 7/8 amb el violinista Ernesto Briceño i el violoncel·lista Bernat Guàrdia i ha passejat la seva carismàtica bonhomia i el seu sentit del ritme per concursos televisius d'abast estatal, com Lluvia de estrellas i La Voz.\nRàdio 4Club TrébolXavier Garriga


Gaudís 2019: el millor cine català a punt pel premis | EL CINÈFIL\nGaudís 2019: el millor cine català a punt pel premis\nActualitatCine CatalàCursa pels Premis Gaudí 12 de Gener de 2019 JR Armadàs 0\nJa estem al 2019 i queda molt poc per lliurar els premis del cinema català. Enguany el titular més clar és que no hi ha cap film que parteixi com a clar favorit. El que sí que hi ha és una enorme varietat de temàtiques, estils, gèneres i visions que demostren la versatilitat del nostres cinema. Aquest divendres 11 de desembre els nominats s’han reunit a Barcelona per a la tradicional foto de família i per treure ferro a la rivalitat que els enfrontarà a finals de mes.\nEl premi a la Millor pel·lícula es decidirà entres quatre produccions en llengua catalana, tres de les quals són debuts darrere la pantalla. Formentera Lady, de Pau Durà, explica la peripècia d’un hippie sense arrels que s’ha de fer càrrec del seu nét; Jean-François i el sentit de la vida, la crònica d’un adolescent mig rebel mig perdut, de Sergi Portabella i Yo la busco, de Sara Gutiérrez Galve, que explica la història de transició de la joventut a la maduresa en una Barcelona multicultural són les pel·lícules dels debutants. També està nominada la segona pel·lícula d’Elena Trapé, Les distàncies, una descoberta del món d’una colla d’amics situada a Berlín que veuran que potser no són tan amics.\nEls guanyadors se sabran el dia 27 de gener en una gala presentada pel Mag Lari que se celebrarà el al Palau de Congressos de Catalunya (Barcelona). Per tercer any consecutiu el director de la cerimònia serà Lluís Danés. Aquest és l’anunci d’enguany!\nSense més preàmbuls passem a veure la llista completa de nominats.


Des de la Unió Empresarial de l’Anoia, entitat comarcal que integra PIMES i autònoms de la Comarca de l’Anoia i davant la crisi ocasionada per la Covid 19, agreujada al nostre territori amb l’aplicació d’unes mesures molt més estrictes de seguretat degudes al confinament dels municipis de la Conca d’Òdena, volem donar veu a les demandes dels nostres empresaris i autònoms amb l’objectiu de pal·liar les greus conseqüències ocasionades tant a nivell social com econòmic per aquesta pandèmia.\nLa comarca de l’Anoia és eminentment industrial, amb gent emprenedora i gran capacitat per adaptar-se als canvis, d’aquí l’alt nombre d’iniciatives emprenedores que han sorgit durant la crisi de la Covid19: empreses tèxtils que han diversificat la producció fabricant material sanitari, agrupacions de professionals dedicats a la impressió digital que s’han unit per crear material de protecció, iniciatives TIC sorgides per promoure el comerç o el negoci, també entre els nostres professionals autònoms… Aquestes, entre moltes altres iniciatives, demostren el caràcter emprenedor i les ganes de tirar endavant de les nostres empreses, però amb això no n’hi ha prou i les mesures aplicades pel Govern fins ara tampoc han estat suficients.\nEmpresaris, autònoms i professionals de la comarca de l’Anoia, de forma urgent i imminent, reclamem al govern que es tingui en consideració la situació crítica d’aquest territori i s’apliquin mesures de protecció especials i prioritàries per a les empreses afectades per aquesta situació, especialment a la Conca d’Òdena:\nLes mesures aplicades fins ara per les empreses i autònoms no són suficients\n– Cal que totes les administracions municipals autonòmiques i els governs treballin per atorgar les màximes facilitats a les PIMES i autònoms.\n– Cal que el govern negociï amb la UE nous ajuts per les empreses i que arribin al nostre territori\n– Urgeix l’aplicació d’un Pla especial per la indústria local que promogui el suport a la indústria i vetlli per la capacitació i el recolzament de les nostres empreses I que tingui en compte les diverses necessitats segons sectors i dimensions d’empreses.\n1. Solució pels treballadors de fora de la Conca que treballen a la zona confinada\nDesprés de quasi dos mesos des de la data del confinament de la Conca d’Òdena (12 de març del 2020) encara no s’ha resolt la situació dels treballadors de fora de la Conca que treballa de la zona que va estar doblement confinada. Des de la Unió Empresarial reclamem al govern d’Espanya i al de Catalunya una solució urgent que resolgui la situació d’aquests treballadors.\n2. Menys burocràcia i més agilitat\nCal reduir la burocràcia administrativa i agilitzar la gestió dels tràmits per accedir als ajuts de generats per la Covid 19, tant de les pimes com dels autònoms. Necessitem ajudes directes, cupons o partides específiques per fer front a aquesta crisi.\n3. Ajuts directes per als autònoms\nLes mesures aprovades pel govern espanyol i català no són suficients per al col·lectiu d’autònoms, ni tenen en compte les seves necessitats específiques. La majoria tancaran previsiblement amb pèrdues i no podran afrontar la seva recuperació només amb préstecs, ja que l’endeutament no serà assumible per la major part dels casos. Des de la UEA exigim posar en marxa definitivament un pla d’ajuts directes destinats a aquests col·lectius, un dels més afectats per la crisi.\n4. Ajudes i una estratègia de país pel turisme i restauració\nHem de ser conscients, a més, que la restauració i hostaleria i el turisme tenen un pes important en l’economia comarcal, i la majoria d’aquests establiments van estar tancats per Reial Decret al considerar-se no essencials i en conseqüència han de tenir ajudes i facilitats administratives per sobreviure les propers mesos així com un projecte turístic a nivell de país per poder potenciar i repartir el turisme nacional arreu de Catalunya, que ajudi a deslocalitzar les zones tradicionalment turístiques cap a zones de menys densitat\nDes de la UEA treballem amb un pla de xoc per aquests sectors i col·lectius i demanem una condonació en les quotes la Seguretat Social així com que s’agilitzi l’elaboració del Protocol únic per cadena turística, que ha d’anar acompanyat d’ajudes i mesures de suport que els permeti reprendre l’activitat i obrir amb garanties sanitàries.\n5. Suport, eines i ajudes econòmiques pel comerç\nLa base fonamental de tota economia i funcionament de municipis i ciutats es troba en el petit comerç, de proximitat. El comerç està veient amb preocupació com la seva supervivència depèn d’una activitat social i un poder adquisitiu de la població minvats per la situació general pel COVID. Reclamem mesures i ajudes directes al petit comerç per tal que pugui subsistir, ajudes econòmiques i també eines i estratègies per poder mantenir-se oberts i facilitats per obtenir els elements de protecció i seguretat que els calen per complir amb les garanties sanitàries necessàries.\n6. Préstecs ICO\nEls tràmits d’estudi, valoració i validació per a la concessió dels crèdits ICO excessivament llargs. Els crèdits ICO no estan arribant als empresaris. Si aquestes ajudes arriben tard significarà la mort de moltes empreses i la pèrdua de llocs de treball. Per tant, exigim agilitat i que es posin els mitjans necessaris pel seu desbloqueig i que s’elimini o es rebaixi l’interès que les entitats financeres demanen.\n7. Innovació i Digitalització\nDes de la UEA considerem que ara més que mai cal donar suport a la innovació empresarial augmentar i facilitar la inversió de la innovació i acompanyar les empreses en el procés de digitalització amb eines, assessorament i suport econòmic. Les empreses han de poder comptar amb ajudes, cupons o programes que acompanyin i financin aquesta aposta.\nPer això demanem que la sol·licitud d’aquests Cupons, com els d’I+D i Indústria 4.0 s’avancin i es puguin demanar de forma immediata per tal que les nostres Pimes puguin participar-hi i avançar ja que si es mantenen els calendaris dels altres anys serà massa tard.\nIgualment és imprescindible finalitzar el desplegament de les xarxes de telecomunicacions d’alta capacitat. Les necessitats de cobertura mòbil i internet de banda ampla, en un moment en què el teletreball i la gestió remota d’empreses, d’equips i maquinària és no només una necessitat sinó una obligació.\n8. Teletreball i conciliació familiar\nLa flexibilitat que ara mateix han d’oferir les empreses per tal que els treballadors amb infants i joves a càrrec puguin compaginar la seva vida laboral amb la familiar (treballant des de casa, amb remot, combinant feina i fills…) està tenint una repercussió directa sobre la capacitat, la rendibilitat i el funcionament de les empreses ja que no es poden treballar les hores contractuals ni fer-se amb la qualitat i el rigor que es necessita. La comprensió és plena ja que no podem descuidar les necessitats dels infants ni de les famílies, però és urgent trobar una solució a aquesta situació. Reclamem ajudes per a guarda d’infants o mesures i serveis per tal que el teletreball pugui ser el treball a distància que hauria de ser i no el caos actual. El govern ha de poder garantir les necessitats dels més menuts sense que tot l’esforç de temps i diners recaigui únicament en els pares i les empreses.\n9. Subministraments energètics\nÉs un dels costos fixos per a les empreses que ara mateix podrien ser una eina d’ajuda. Demanem una reducció i flexibilitat en els costos de subministraments i serveis de les empreses, com l’energia, gas.. tant per a les empreses i autònoms.\nCal que el govern treballi en un pla d’adaptació per a les empreses afectades per ERTOS un cop finalitzi l’estat d’alarma, ja que hauran d’encarar el procés de tornada amb tota la plantilla, després d’estar pràcticament inactives i amb un volum de feina mínim (o nul). Cal preveure una tornada progressiva. És igualment necessari condonar la Seguretat Social dels treballadors afectats per l’ERTO.\n11. Informació clara i concreta\nLes mesures de descobriment arriben tard ja compta-gotes sense marge de temps perquè els sectors implicats puguin preparar-se. Aquesta és la tònica actual del Govern i reclamem que s’informi amb marge de temps suficient i s’estableixi un protocol que ofereixi credibilitat als establiments i empreses.\n12. Tests accessibles per tots els treballadors\nCal que el govern posi a disposició de les empreses els tests i que es distribueixin de manera generalitzada per tal que els treballadors accedeixin als seus llocs de treball amb la màxima seguretat, ja que sense aquestes garanties l’activitat no es podrà reprendre amb normalitat.\n13. Ajudes per la Conca, la més afectada\nExigim que es prengui en consideració l’excepcionalitat de la població i les empreses de la Conca doblement confinada, situació per la qual van patir un impacte econòmic molt important agreujat per la no represa de l’activitat econòmica i la situació vigent. A diferència d’altres territoris, la Conca d’Òdena va viure molts més dies de bloqueig i nul·la activitat amb una repercussió econòmica i social molt més important. Davant d’aquesta situació, que fa que les empreses s’arrosseguen unes necessitats més accentuades que la resta, exigim una ajuda directa de les empreses d’aquest territori i demanem a la Generalitat i a l’Estat que valorin la casuística de la Conca i impulsi mesures específiques per fer-hi front considerant-la “zona catastròfica” o similar i facilitant ajudes econòmiques directes per corregir aquesta afectació.\n14. Aposta ferma i valenta per salvar el teixit empresarial\nHem de salvar i de construir la nostra economia que en el nostre cas el conformen majoritàriament les PIMES i autònoms. És el moment que la l’administració doni el suport necessari, tècnic i sobretot econòmic al nostre territori perquè el teixit empresarial pugui continuar endavant i així evitar el tancament de les empreses.\nDes de la UEA ens posem a disposició per treballar, fomentar la col·laboració público-privada i sumar, però reclamem aquestes mesures i ajudes directes, valentes i fermes per poder sortir endavant.


Processos Sedimentaris - Resultados de la búsqueda - Depósito Digital de Documentos de la UAB\nPágina principal > Resultados de la búsqueda: Processos Sedimentaris\n1 p, 187.0 KB Processos Sedimentaris  / Universitat Autònoma de Barcelona. Facultat de Ciències\n1 p, 6.8 KB Processos Sedimentaris  / Universitat Autònoma de Barcelona. Facultat de Ciències\n1 p, 109.2 KB Processos Sedimentaris  / Universitat Autònoma de Barcelona. Facultat de Ciències\n1 p, 321.0 KB Processos Sedimentaris  / Universitat Autònoma de Barcelona. Facultat de Ciències\n1 p, 90.1 KB Processos Sedimentaris  / Universitat Autònoma de Barcelona. Facultat de Ciències\n1 p, 16.2 KB Processos Sedimentaris  / Universitat Autònoma de Barcelona. Facultat de Ciències\n1 p, 86.9 KB Processos Sedimentaris  / Universitat Autònoma de Barcelona. Facultat de Ciències\n2 p, 185.5 KB Processos Sedimentaris  / Universitat Autònoma de Barcelona. Facultat de Ciències\n1 p, 9.9 KB Processos Sedimentaris  / Universitat Autònoma de Barcelona. Facultat de Ciències\n2 p, 180.9 KB Processos Sedimentaris  / Universitat Autònoma de Barcelona. Facultat de Ciències


Una platja de la Costa Daurada, al top 10 de les millors platges nudistes del món\nTrien la platja del Torn, a l'Hospitalet de l'Infant, com la 7a millor platja nudista del món\nSegons un rànquing elaborat pel portal britànic especialitzat en viatges Globehunters\ndimecres, 4 de març 2020 - 17:10h\nLa platja del Torn de l'Hospitalet de l'Infant. | Rafael López-Monné. / Cedida\nLes platges s'han convertit en destinacions molt ben valorades per a les persones que practiquen el naturisme. Llocs on relaxar-se i gaudir del sol i el mar amb la possibilitat de fer-ho sense roba. A la província de Tarragona hi ha una dotzena de platges nudistes i una d'elles ha estat seleccionada com una de les 10 millors de tot el món. Es tracta de la platja del Torn, a l'Hospitalet de l'Infant, que es troba en el lloc número 7 de millors destinacions per a nudistes que elabora el web britànic especialitzat en vacances Globehunters.\nUn llistat elaborat en base a criteris com la seguretat, les hores de sol o el cost de l'allotjament\nAquest rànquing, basat en una sèrie de criteris com ara la seguretat, les hores de sol, la temperatura, l'amabilitat amb la comunitat LGBTQ o el preu mitjà de l'allotjament, inclou 45 platges d'Europa, Amèrica i Àfrica. D'aquestes, només set es troben a Espanya i el Torn és l'única en tot el litoral català, juntament amb la de la Mar Bella, a Barcelona (en la posició 28a).\nEl rànquing està encapçalat per la platja de Bolonia, a Càdis, que se situa per davant d'altres destinacions nudistes de Croàcia o Portugal. La de l'Hospitalet de l'Infant és la tercera millor posicionada a escala estatal i, respecte a la resta de platges del llistat, destaca especialment en els seus nivells de seguretat i en el preu de l'allotjament.\nAigües transparents i posidònia enmig d'un paisatge mediterrani de pinedes\nLa platja del Torn, reconeguda cada estiu amb la Bandera Blava per la seva qualitat, ha agafat renom internacional gràcies al seu caràcter natural i salvatge. Té una longitud de 1.600 metres i es troba aïllada de tot nucli urbà. A més de practicar el naturisme, el Torn compta amb alguns trets que la fan única a la Costa Daurada, com són les seves aigües transparents i els alguers de posidònia. Fora de l'aigua, les pinedes naturals i les zones rocoses li aporten un gran valor paisatgístic. Cal destacar, a més, que forma part de l'espai d’interès natural La Rojala-Platja del Torn.\n"⛱ SALOU: Presenten el nou gerent del Patronat de Turisme" "🎵🎭 AGENDA: Un conte amb música en directe per a les famílies de Vila-seca"\nL'Hospitalet de l'Infant turisme platja


Més formació per al comerç i les empreses locals - Notícies - Ajuntament de Picanya\nMés formació per al comerç i les empreses locals\nAugment de vendes per mitjà d'una estratègia CRM\nTot i continuant amb el programa permanent de formació adreçat al nostre xicotet comerç i empreses locals, des del CDL Alqueria de Moret de l'Ajuntament de Picanya s'ha programat una jornada formativa per a este proper dilluns 9 de febrer sota el nom "Cómo ser un comercio/empresa 5 estrellas".\nEste taller està organitzat per la Manconunitat Intermunicipal de l'Horta Sud i se centra en com adoptar estratègies CRM amb les que millorar les vendes.\nEl CRM consisteix en una estratègia de l'organització en la qual centra els seus esforços en el coneixement dels seus clients, detectant les seues necessitats, tot i augmentant el seu grau de satisfacció, i incrementant la seua fidelitat a l'empresa, la rendibilitat o beneficis del client a l'empresa, mitjançant l'anàlisi de les informacions obtingudes pels clients des dels diferents canals o mitjans de comunicació.\nEl CRM es refereix a aquelles aplicacions que les empreses poden utilitzar per a administrar tots els aspectes de les seues trobades amb els clients. Un sistema CRM pot incloure tot, des de tecnologia per a la recol·lecció de dades en les telefonades de l'àrea de vendes, fins a espais web d'autoservei on els clients poden aprendre sobre els productes i la seua compra, o l'anàlisi dels clients i els sistemes d'administració de campanya.\nInscripció gratuïta: http://www.mancohortasud.es/inscripcion/index.php?id=99\n4a PicaNYAM! - Ruta de la tapa per Picanya - Bar Ángel\n4a PicaNYAM! - Ruta de la tapa per Picanya - Restaurante Polideportivo KILIU-7\n4a PicaNYAM! - Ruta de la tapa per Picanya - Tasca Nogales\n4a PicaNYAM! - Ruta de la tapa per Picanya - Tistafer Pàdel


Ensenyant 96 de 183 Propietats - PAG 8/16\nLocal comercial - Granada (La Chana) , Superfície Construïda 66m2, 1 Banys.\nPis - Almeria , Superfície Construïda 72m2, 3 Habitacions, 1 Banys.\nÀtic - Granada (La Chana) , Superfície Construïda 125m2, 120m2, 3 Habitacions, 1 Banys.\nTerreny urbà - Atarfe (Caparacena) , 2000m2.\nCasa - Vegas del Genil (PURCHIL) , Superfície Construïda 213m2, 45m2, 3 Habitacions, 3 Banys.\nPis - Alhama de Granada (CENTRO) , Superfície Construïda 106m2, 4 Habitacions, 2 Banys.\nCasa - Huetor Vega (CAMPO DE FUTBOL) , Superfície Construïda 143m2, 4 Habitacions, 2 Banys.\nAdossada - Santa Fe (E.N.T.I.D.A.D B.A.N.C.A.R.I.A) , Superfície Construïda 149m2, 25m2, 3...\nPis - Granada (La Chana) , Superfície Construïda 103m2, 12m2, 3 Habitacions, 1 Banys, Ascensor,...\nPis - Granada (Pajaritos) , Superfície Construïda 71m2, 5m2, 3 Habitacions, 1 Banys, Ascensor.\nAdossada - Santa Fe , Superfície Construïda 165m2, 115m2, 25m2, 3 Habitacions, 2 Banys.


Super Hotel Hofu-Ekimae Yamaguchi Japó - Ofertes d'hotels amb els MILLORS DESCOMPTES EN LÍNIA\n1-2-18 Ebisu-machi, Hofu, Yamaguchi, Japó, 747-0036\nAeroport més a prop Yamaguchi Ube Airport (UBJ)\nTé alguna pregunta per a Super Hotel Hofu-Ekimae?\nMés informació sobre Super Hotel Hofu-Ekimae\nConvenientment situat a Yamaguchi, Super Hotel Hofu-Ekimae és una base ideal des d'on explorar aquesta ciutat fantàstica. L'hotel és a del centre de la ciutat i permet accedir a les instal.lacions més importants de la ciutat. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nSuper Hotel és ben reconeguda per la seva qualitat de serveis i el seu personal amable, i Super Hotel Hofu-Ekimae compleix amb aquesta expectativa. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de Super Hotel Hofu-Ekimae es reflexa en cada habitació. televisió de pantalla plana, te inclòs, sabatilles, accés a internet (sense fils), connexió sense fils a internet (cortesia) són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Super Hotel Hofu-Ekimae la base perfecta per a gaudir de la seva estada a Yamaguchi.\nComentaris d'Agoda (7)Comentaris de Booking.com (97)


Laura Márquez i Adrià Barris, premiats | Institut La Miquela\nLaura Márquez i Adrià Barris, premiats\nPremi al millor treball de temàtica general de l’Ins La Miquela per a l’alumne Adrià Barris Sánchez pel seu treball de recerca sobre l’Hospital Psiquiàtric de Salt i l’evolució històrica del tractament dels malalts mentals titulat De boig a malalt mental. S’ha emportat un premi de 300 €.\nPremi al millor treball de temàtica local de Bescanó per a l’alumna Laura Màrquez Mató pel seu treball de recerca sobre la casuística d’uns paràsits molt comuns: els polls. S’ha emportat un premi de 300 €.\nDes de l’Ins La Miquela felicitem aquesta iniciativa de l’Ajuntament de Bescanó, que és un reconeixement a la feina d’investigació feta pels estudiants de batxillerat del nostre institut.


F FA 1 Col·laborador/a 58 Visites Bústia de suggeriments\nfamiliar del Sant Ofici HIST Oficial de la Inquisició.\nConsta que el s XVI ja existia a Eivissa el tribunal del Sant Ofici, que sempre va dependre de l’inquisidor general de Mallorca, a qui el tribunal d’Eivissa havia de trametre tota la documentació de les actuacions preses per tal que se’ls donàs la sentència que convenia. La gran festa del Sant Ofici era la del dia de Sant Pere Màrtir, que normalment se celebrava a la parròquia de Santa Maria o a l’església del convent dels frares dominics. Tot i que foren pocs els dominics que tengueren el càrrec de comissari, a la sagristia del mencionat temple es conserva una pedra amb la coneguda llegenda Defensio Fidei.\nA la festa de Sant Pere Màrtir es convocaven tots els pobladors de l’illa i, durant la missa, en acabar la lectura de l’evangeli, des de la trona es donava lectura al llarguíssim document de l’Edicte de la Fe, el qual acabava amb aquestes dures paraules: “Per manera que la veritat se sapia y los mals sian castigats, y los bons y fidels cristians coneguts y honrrats, y nostra Santa Fe Catolica sia augmentada y excelsada”.\nMalgrat que cada un dels cristians rebia el manament de comunicar al tribunal del Sant Ofici qualsevol acte contrari a la relació del mencionat edicte, en tenien especial obligació els familiars del Sant Ofici, que formaven part del tribunal, dels quals solia haver-n’hi dos a Vila, un al pla de Vila, un a Formentera i un a cada quartó: Santa Eulària, Balansat, Portmany i ses Salines.\nEls familiars tenien especial cura perquè tothom tengués el respecte necessari a les prescripcions de l’edicte que ells havien de conèixer molt bé, tot i que de vegades els familiars feien valer la seua privilegiada situació per enfrontar-se amb amics i membres de la pròpia família, per raó de terres o altres béns. [JMC]


Miquel Puig: “La robotització crea o aturats o funcionaris. Triï vostè”\nPER GINA DOMINGO / FOTO: RAFA ARIÑO\nActualizada 18/10/2021 a las 17:47\n© Miquel Puig: “La robotització crea o aturats o funcionaris. Triï vostè”\nEls salaris de la ira és el darrer llibre de l’economista Miquel Puig, en què intenta explicar per què els sous no han crescut des dels anys vuitanta. Afirma que no és un manual del que s’ha de fer sinó de buscar les causes de les greus crisis econòmiques que afecten especialment les zones industrialitzades i que estan generan milions d’indignats.\nPer a Puig, els governs no poden ignorar tota aquesta gent perquè acabaran reaccionant provocant una onada de moviments populistes i posa com a exemple els casos de Trump als EUA o Johnson a la Gran Bretanya.\nEstà acostumat a les entrevistes.\nNomés arribar s’asseu còmodament i espera que la periodista comenci com si ja sabés el que li preguntarà i ell ja sap el que contestarà. Porta cinc llibres publicats i tots tenen alguna cosa en comú: una anàlisi profunda des de la perspectiva d’un economista teòric, del perquè de les diferents crisi econòmiques.\nÉs el doctor Miquel Puig, que acaba de publicar Els salaris de la ira, en què analitza l’estancament dels salaris des dels anys vuitanta i apunta que la solució està en una intervenció directa de l’Estat en diferents àmbits.\nEls salaris de la ira s’ha col·locat entre els deu llibres més venuts de no-ficció en català. Vostè afirma que l’empobriment de molts amenaça la democràcia però jo em pensava que el que més amenaça la democràcia és la corrupció, els populismes.\nSí, perquè de demagogs sempre n’hi ha hagut.\nPropostes xenòfobes, propostes antiglobalització, sempre han estat aquí, des de sempre, però és ara que tenen èxit. I on tenen èxit? Doncs entre grups de persones que senten que el progrés social i econòmic els ha deixat de banda.\nEl cas dels Estats Units és el més paradigmàtic. Trump guanyà fa quatre anys les eleccions perquè hi ha una bossa de votants molt important que està situada a la vall de l’Ohio, on quatre estats que havien votat tradicionalment els demòcrates es passen al partit Republicà.\nPer què? Perquè és la zona més desindustrialitzada i ha patit, i molt. El cas de Gran Bretanya, amb el Brexit i Johnson, té lloc perquè el nord d’Anglaterra, una zona tradicionalment laborista, ara vota Johnson.\nPer què? Perquè estan indignats amb la desindustrialització que ells identifiquen amb l’adhesió a la Unió Europea i amb la immigració. El mateix ha passat a França.\nEl triomf de Le Pen també està molt localitzat en zones obreres que han estat víctimes de la desindustrialització i que se senten empobrides en relació amb la resta de la societat, i estan indignades.\nVostè al llibre identifica la desindustrialització, la immigració i el comerç internacional com les grans causes d’aquesta descompensació i desigualats i proposa la intervenció de l’Estat. Com i quan s’ha de fer aquesta intervenció?\nAquest no és un llibre de política econòmica, del que s’ha de fer, sinó un llibre d’economia política, en el qual s’intenta explicar el que està passant i aportar una causa.\nUna causa que jo crec que rau en el fet que la democràcia liberal occidental està en crisi. A Els salaris de la ira, cito un gran economista del segle XIX, David Ricardo, que a la tercera edició del seu llibre, Magnum Opus, afegeix un capítol on afirma que les queixes dels obrers contra la mecanització no són absurdes.\nTenen raó els obrers. La mecanització els està perjudicant.\nEll no és un economista que vagi contra la mecanització, però afirma que els obrers tenen raó. Jo el que dic, molt més modestament, és que totes aquestes persones que estan enfurismades, i que voten Johnson, Trump o Le Pen, i que aquí potser acabaran votant Vox, tenen raó d’estar enfadats, només dic això.\nI per tant, si els ignorem, aquesta gent reaccionarà.\nVostè esmenta la immigració com una de les causes, no l’única. Llavors la famosa frase de José Luis Zapatero de que “aquí cabemos todos”.\nÉs un dels elements.\nLa immigració perjudica els treballadors que competeixen directament amb els immigrants. I és així.\nSi aquí vinguessin molts metges, lògicament els metges veurien com la seva situació empitjora. No oblidem que els Estats Units es prea de ser un país d’immigració, però si tu tens el títol de metge i vas als Estats Units no et deixaran exercir.\nLa immigració és un element més.\nQuè es pot fer, doncs, amb la problemàtica dels salaris que no s’han actualitzat des dels anys vuitanta?\nPrimer de tot, prendre consciència de la situació.\nPerò vostè enumera les causes i jo vull saber les solucions. Què es pot fer per canviar aquesta situació?\nHi ha solucions.\nEstà clar. Per exemple, la robotització destruirà una gran quantitat de llocs de treball.\nLa història ens ensenya que la immensa majoria d’aquests treballadors no trobaran una feina qualificada perquè és molt difícil reciclar una persona a partir d’una certa edat. El que sí que es pot intentar és que treballin.\nI, per tant, l’Estat ha de fer dues coses. Primer, comprometre’s a donar-los feina, que no serà una feina gaire qualificada, i segon que els ingressos que percebin aquestes persones per fer una feina no gaire qualificada siguin dignes.\nPerò ens estem trobant que en feines qualificades els sous també són baixos.\nJoves amb graus universitaris i màsters que estan cobrant 1.300 euros al mes, que al cap i a la fi és el que cobra un treballador en una feina poc qualificada o sense formació. No hi ha gaire marge en els salaris entre una feina qualificada i una altra que no ho és.\nÉs veritat, hi ha poca distància.\nJo no la conec, la solució... Aquí, els gran perjudicats són els joves.\nI s’ha fet un gran esforç per protegir els jubilats i es continua fent, s’ha fet un esforç per protegir els que ja treballen i els més perjudicats són els joves, sens dubte.\nNo hi ha una vareta màgica per resoldre aquesta qüestió, doncs.\nNo hi ha vareta màgica, no existeix.\nI ara que volen endarrerir l’edat de jubilació.\nencara serà més greu per als joves.\nI tant! Per als joves estaria bé jubilar totes les persones grans, però això és un altre tema i ens planteja un altre problema, que és la sostenibilitat del sistema de pensions.\nVostè fa uns dies va estar a Andorra, on va impartir una conferència i va dir que l’actual sistema turístic que tenen és inviable i els va recomanar un canvi de dalt a baix.\nAndorra és un país que ha apostat per portar molt turistes, mantenir els preus baixos i, en el cas del turisme, per mantenir aquests preus els salaris han de ser baixos. Per tant, Andorra ha optat per posar un salari mínim.\nI això què ha fet? Que el turisme d’Andorra hagi tingut un desenvolupament extraordinari, però que no s’hagi traduït en millors salaris sinó en més treballadors. En aquests moments, a Andorra per cada tres residents hi ha entre una i dos persones amb permís de residència i treball.\nAndorra és un cas insòlit, perquè normalment quan un país augmenta el seu PIB és, en part, perquè incrementa la població dels que treballen i perquè pugen els salaris dels que treballen. Els cas d’Andorra és insòlit perquè només ha augmentat el nombre de treballadors.\nÉs un cas paradigmàtic, d’un país que ha apostat per ser molts a força de mantenir salaris baixos. Ei! I Espanya ha fet el mateix, Catalunya ha fet el mateix.\nEn comptes de vendre car el producte que té, que és extraordinari, el que ha fet és vendre molt. En lloc de tenir quatre turistes que paguin molt, s’ha optat per tenir vuit turistes que paguin poc.\nPer tant, en comptes de tenir quatre cambrers en tenim vuit, i els hem d’hagut d’importar, els hem anat a buscar a fora. I això jo mantinc que és profundament insolidari.\nPerquè nosaltres volem atreure els turistes perquè no marxin a un altre lloc. I el que hauríem de fer és deixar que busquin altres destins i que els romanesos puguin atendre els seus turistes, que al Carib els atenguessin els caribenys, i que no haguessin de deixar els seus llocs d’origen i poguessin treballar dignament sense haver de marxar.\nEncara hi ha molta feina a fer, no?\nEl que està clar és que el sector públic ha de créixer.\nPerquè fa molts anys que mecanitzem, automatitzem i per tant fa molts anys que estem fent innecessaris molts llocs de treball. Ara mirem amb perspectiva històrica.\nQuè fan ara aquests treballadors que no poden estar al sector privat, perquè està tot automatitzat? Doncs són mestres, professors, policies, agents socials... Escolti, a les fàbriques no queda gent, al camps els pagesos han plegat.\nPer tant, gràcies al fet que el sector públic ha absorbit tota aquesta quantitat de gent tenim estabilitat social, perquè si no hi hauria una revolució i tenim serveis. Com més aviat acceptem que el sector públic ha de créixer, que està obligat a crear llocs de treball, millor.\nPerò el sector públic no genera riquesa.\nPerò què farem amb tota aquesta gent que sobrarà amb la robotització? Els posem a l’atur i els donem un subsidi? Els donem una renda garantida? Més val que els donem feina! Encara que, com ha dit, són feines que no creen riquesa, d’acord, però és una gent que tenim i que hem fet innecessària, perquè el producte que creaven ara es fa a la Xina o el fa un robot.\nDoncs mira, almenys que prestin un servei públic.\nO sigui tots funcionaris.\nBé, als països nòrdics, que van molt al davant nostre, tenen més funcionaris que nosaltres.\nEls robots creen o aturats o funcionaris. Triï vostè.\nEstà bé com a titular... [rialles].\nI vostè com veu el futur de Lleida? Tenint en compte que estem en una demarcació amb molt poca indústria, basada en el sector primari, que en moments ha estat infravalorat i que els joves deixen de treballar la terra.\nEl sector primari és com tots.\nPrimer va ser menystingut i es va sobrevalorar la indústria. Penso que té molt de futur si té molta ciència dins.\nSi no s’aposta per la ciència en aquest sector més val que l’oblidem. Perquè fer tomates d’una forma tradicional ens porta al fet que vinguin del Marroc.\nEl que no podem fer és pretendre conrear tomates quilòmetre zero, fetes amb treballadors quilòmetre 2.000. Això no és ètic.\nÉs millor comprar tomates quilòmetre 2.000, produïdes amb treballadors quilòmetre zero. Penso que si apostem per la ciència en el sector primari, tenim un gran futur.\nLleida té tres actius impressionants: té sòl, cosa que a Europa escasseja, té aigua i té una localització perfecta. Lleida és a prop de tot arreu.


Instal·len un comptador a la Rambla de Barcelona per sumar els dies de retard de la seva reforma | NacióDigital\nper NacióDigital, 14 d'octubre de 2020 a les 13:41 |\nReformem la Rambla posa en marxa un comptador per reivindicar la reforma que va aprovar l’Ajuntament de Barcelona el 2016 | Jordi Bes\nLa campanya ciutadana Reformem la Rambla ha posat en marxa un comptador de més de nou metres a l’edifici del Cafè de l’Òpera, al balcó del número 74 de l'avinguda, per reivindicar la reforma que va aprovar l’Ajuntament de Barcelona fa més de quatre anys, el juny del 2016.\nEn la presentació de la campanya, el col·lectiu ha posat de manifest que la reforma d’acord amb el Pla d’Ordenació de la Rambla acumula més de 1.602 dies de retard. "Si la Rambla no s’arregla, Barcelona tampoc", ha apuntat l’impulsor de la campanya, Enric Pantaleoni. La iniciativa també inclou lones per als balcons, més de 5.000 cartells que s’han enganxat pel carrer i una campanya digital per recollir signatures.\nDes de l’associació Amics de la Rambla, que també dona suport a la campanya, han explicat que cada dia a les 12 del migdia s’afegirà un dia al comptador. La voluntat d’això és "posar nerviós algú de l’Ajuntament", ha ironitzat el president de l'agència Clase, Claret Serrahima. Serrahima ha assegurat que el comptador estarà al balcó “fins que el Tribunal Constitucional el faci fora”.\n“La campanya no és una campanya de confrontació ni pretén ser-ho”, ha afegit Oliveres. Entre d'altres, ha rebut el suport de personalitats com Salvador Alemany, president del Liceu; els xefs Carme Ruscalleda, Ferran Adrià i Jordi Roca; l’humorista Carlos Latre, o els arquitectes Beth Galí, Benedetta Tagliabue i Juli Capella.\nDes de l’associació Amics de la Rambla també han explicat que no han tingut cap contacte amb l'Ajuntament "en els tres pitjors mesos dels últims anys", en referència al període en què va estar declarat l’estat d’alarma. Així, han assegurat que des del consistori l’únic que se’ls ha traslladat és que estan pendents del Pla d’Inversió Municipal (PIM).\n“Els comuns es van inventar un concurs internacional, que tan sols es va fer al districte i on el jurat van ser els polítics”, ha criticat l’actual president d’Amics de la Rambla, Fermin Villar, sobre com es va dur a terme el projecte. No obstant això, ha reconegut que és “prou bo” i que s’ha de posar en marxa.\n“L’Administració s’ha de posar les piles”, ha opinat. “Des de l’Ajuntament, que té la responsabilitat pel que fa a gestió administrativa, però també la Generalitat i el govern de l’Estat, que hi tenen propietats”, ha assegurat. Villar ha indicat que exigiran “molta celeritat” en les actuacions, així com un “un projecte executiu i un calendari realista”.\nEl govern de Colau renuncia a tallar el trànsit a la Via Laietana i Aragó els caps de setmana\nBarcelona, Societat, Rambla de Barcelona, Ajuntament de Barcelona, reforma, campanya, Pla d'Inversió Municipal


Esports - El Futbol Sala Sant Cugat espera seguir sumant davant el Lliçà d'Amunt\nEl FSSC, a pel segon triomf\nel 21/oct/17 Dani Aguilà Futbol Sala PDF\nEl Futbol Sala Sant Cugat es desplaça a la pista del Lliçà d'Amunt aquest diumenge a les quatre de la tarda amb la intenció de sumar el segon triomf seguit al grup 1 de Tercera Divisió. Els de Manel Muñoz van trencar la passada jornada amb el mal inici de curs davant el Lloret i ara es veuen les cares davant un conjunt que és novè amb tres punts més. Els lliçanencs arriben en un gran estat de forma després d'haver sumat dues victòries en les dues últimes jornades.\nEl Futbol Sala Sant Cugat havia estrenat amb mal peu el projecte de Manel Muñoz. Això sí, els tres primers rivals dels vermell-i-negres són equips que es troben a la part capdavantera de la taula: el líder, el Ripollet, el quart classificat, el Montsant, i el setè però invicte, el Fundació Esportiva Grama. La setmana passada l'equip es va mostrar més sòlid i va superar un Lloret que fins llavors ho havia guanyat tot, un pas endavant que intentaran rubricar davant el Lliçà d'Amunt.\nEls lliçanencs, com els santcugatencs, van perdre a les dues primeres jornades, però la seva reacció ha arribat abans: ja fa dos partits que guanyen. Tot i això, cal veure contra qui han sumat aquests triomfs: el Castellar, penúltim, i el Sant Joan de Vilassar, avantpenúltim.